《渔阳醉歌》
明代·阮自华

塞行如滔水，溟濛不见阳。
白霿护沉日，暗淡诸峰翔。
旗龙何栈崟，盘山望逶迤。
西顾明月窍，东睐景忠庐。
边风何浩浩，翔气饶云悲。
杯酒慷以慨，壮游良不虚。
欲请班翟输，为我作轻舆。
左载王子乔，侧坐嫱西施。
洞轼箸宽壶，一壶千石余。
据专坐清琴，悲笳节弹棋。
日观孤竹巅，夕月清海湄。
鸿濛太荒中，与君逮欢虞。

作者简介：字坚之，怀宁人。万历戊戌进士由推官迁户部郎中出知庆阳邵武有雾灵集。